Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: szakmai vizsgáztatás általános szabályairól és eljárási rendjéről szóló 26/2001. (VII. 27.) OM rendelet előírásai szerint
Paragraph Index: 93

2. A szakmai vizsga részei Írásbeli vizsga A vizsgázók az írásbeli vizsgán a BM Központi Hivatal által összeállított és a belügyminiszter által jóváhagyott komplex feladatlapot oldanak meg az alábbi tantárgyakból: — Igazgatási és jogi ismeretek — Okmányirodai ügyvitel-alkalmazási ismeretek — Szervezés és kommunikáció Az írásbeli vizsga időtartama: 120 perc. Gyakorlati vizsga A gyakorlati vizsgát a BM Központi Hivatal által összeállított és a belügyminiszter által jóváhagyott szakmai követelmények alapján a vizsgaszervező által megjelölt gyakorlati képzést végző intézményben kell lefolytatni. A vizsga tantárgyai: — Okmányirodai ügyvitel-alkalmazási ismeretek — Számítástechnikai és okmányirodai ismeretek A gyakorlati vizsga időtartama: 60 perc. Szóbeli vizsga A vizsgázó a szóbeli vizsgán a BM Központi Hivatal által összeállított és a belügyminiszter által jóváhagyott komplex tételsor alapján ad számot. A tételsort a vizsga napját megelőzően legalább 30 nappal a vizsgázó rendelkezésére kell bocsátani. A vizsga tantárgyai: — Igazgatási és jogi ismeretek — Okmányirodai ügyvitel-alkalmazási ismeretek

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes